Sian Ka'an

Sian Ka'an je rozľahlé chránené územie na východe Yucatánského polostrova na pobreží Karibského mora v mexickom štáte Quintana Roo. Názov „Sian Ka'an“ v mayskom jazyku znamená „Miesto, kde sa rodí nebo“. 

Celková výmera je 5 280 km². Z toho je 4 080 km² pevniny a 1 200 km² vodnej plochy. Na pevnine sa nachádzajú ekosystémy tropického dažďového lesa, brehových mangrovníkových porastov, mokradí a močiarov. Po celej dĺžke pobrežia biosférickej rezervácie (zhruba 110 km) sa ťahá Mezoamerický koralový útes (celková dĺžka 1 200 km, druhý najväčší na svete).

V roku 1987 bol Sian Ka'an zapísaný na zoznam Svetového dedičstva UNESCO.

Fauna 
Medzi zvieratá, ktoré tu žijú patrí napríklad jaguár, puma, ocelot, margay, mačka jaguarundi, tapír stredoamerický, vrešťan mono, jeleník bielochvostý, mazama červený, pekari bielobradý, pekari pásavý, paka nížinná, aguti stredoamerický, hyrare, mravčiar švorprstý, kynkažu, lamantín karibský, ibis bielý, lyžičiar ružový, plameniak červený, bocian jabiru, kareta obrovská, kareta obyčajná, kareta pravá, krokodíl dlhohlavý, či krokodíl Moreletov.

Fotogaléria

Referencie

Iné projekty

Externé odkazy 
 0ficiálna stránka UNESCO

Zdroj 

Chránené územia v Mexiku
Lokality Svetového dedičstva v Mexiku